O paladio ye un metal blanco-archent parellán a o platín, no s'oxida con l'aire, y ye o elemento d'o grupo d'o platín de menor densidat y menor punto de fusión. Ye blando y dúctil en fer-lo calentar, aumentando considerablement a suya dureza y resistencia en treballar-lo en fredo. Puet disolver-se en acido sulfurico, H2SO4, y en acido nitrico, HNO3. Tamién se puet disolver, encara que lentament, en acido clorhidrico (HCl) en presencia de cloro u oxicheno.